ארכיפלג

אַרְכִיפֶּלָג הוא קבוצת איים. ישנם ארכיפלגים באוקיינוסים, שם קבוצת איים קטנה מוקפת במאות ואלפי קילומטרים של מים, ואילו ארכיפלגים אחרים נמצאים בקרבת יבשות.

ארכיפלגים נוצרים בתהליכים שונים. ישנם ארכיפלגים שנוצרים מהתפרצות הרי געש לאורך קווי שבר בקרום כדור הארץ. ארכיפלגים אלו נפוצים ב"טבעת האש", קו השבר שמקיף את האוקיינוס השקט, ובהם איי הוואי ופולינזיה. לעומתם, ארכיפלגים אחרים הם ארכיפלגים של אטולים, שנוצרים מ"בנייה" איטית על ידי מיקרואורגניזמים.

מקור המילה באזור הים האגאי, שמכונה "ארכיפלגו" (Archipelago): ביוונית "ארכי" (ἄρχι) פירושה "מוביל", "ראשי", ו"פלאגוס" (πέλαγος) פירושה "ים".

דוגמאות

אירופה 
 האיים האזוריים
 האיים הבלאריים
 האיים הבריטיים
 האיים הדודקאנסיים
 איי מדלנה מצפון לסרדיניה
 איי פארו
 האיים הקיקלאדיים (בים האגאי)
 האיים הקנריים
 איי שטלנד
 איי פונטיין

אסיה 
 אינדונזיה
 איי אנדמן
 איי לקשאדוויפ
 האיים המלדיביים
 איי ניקובר
 האיים הקוריליים
 יפן
 הפיליפינים
 בחריין

אמריקה 
 האיים האלאוטיים
 האיים האנטילים
 איי בהמה
 איי גלאפגוס
 איי הוואי
 ארכיפלג בוקאס דל טורו
 איי וינדוורד

אפריקה 
 איי טריסטן דה-קונייה
 איי כף ורדה
 איי סיישל
 ארכיפלג קומורו
 ארכיפלג זנזיבר

אוקיאניה 
 איי טואמוטו
 איי מרשל
 איי סמואה
 איי שלמה
 טונגה
 ניו זילנד
 פיג'י

באזורי הקטבים 
 ארץ פרנץ יוזף
 איי נובוסיבירסק
 איי ג'ורג'יה הדרומית ואיי סנדוויץ' הדרומיים
 איי פוקלנד
 נוביה זמליה
 סברניה זמליה
 שפיצברגן

קישורים חיצוניים

הערות שוליים 

צורות נוף